《寄怀聂章羽》
明代·刘荣嗣

惆怅天边一雁遥，溯风独立影萧萧。
生平畏事思缄口，近复贪眠懒折腰。
悔不当年安鄙贱，却怜垂老愧渔樵。
岁寒倍忆丘樊好，羡尔身名共寂寥。

作者简介：（?—约1635）广平府曲周人，字敬仲，号简斋。万历四十四年进士，历官工部尚书。崇祯六年，总督河道，用门客之说创挽河之议，别凿新河，起宿迁至徐州，分黄河水以通漕运。八年，以河工无效被劾得罪，下狱死。有《半舫集》。